als_Latn dik_Latn sag_Latn
Dita e djeshme, mund të mbahej mend si dita e një ndër transferimeve më trashanike në historin e futbollit italian. Pas gafës nga ana e Inter me shkëmbimin Carini-Cannavaro, dje për pak ndodhi një tjetër gafë. Guarin për pak sa nuk u shkëmbye me një 31 vjeçar, te prekur shumë nga dëmtimet, të panevojshëm për Juventusin, Mirko Vucinic.
Megjithatë, ndërhyrja e Thohir dhe Morattit, ndaloi gafën e nisur nga drejtuesit e merkatos zikaltër Branca dhe Fassone. Shkëmbimi nuk u krye, pavarsisht se tani Guarin kërkon akoma largimin. Ama një e mirë u krye. Juventus nuk u forcua me një bishë si Guarin.
Por mesa duket, drejtuesit e merkatos zikaltër, nuk kanë ndërmend të mësojnë nga gafat e tyre.
E rradhës mund të jetë e sotmja. Ideja “gjeniale” më e re e Branca & Co, është shkëmbimi Floccari-Belfodil. Një 32 vjeçar, për një 22 vjeçar. Një lojtar drejt fundit, për një lojtar në fillimet e tija dhe ku pritshmëritë sipas specialistëve janë të mëdha, aq sa e konsiderojnë si Benzema i ri.
Gafa bëhet më trashanike, kur mendon se sa pagoi Inter, për të sjellë në Milano, sulmuesin agjerian.
Plot 10 milion euro, plus kartonin e plotë të Antonio Cassano, vetëm për gjysmën e kartonit të Belfodil, shpenzoi klubi zikaltër, për një lojtar që cilësohet si ndër të rinjtë që është investuar më shumë mbi të në Serie A.
Për momentin, Ishak Belfodil nuk po gjen hapësira tek Interi i Mazzarrit, dhe huazimi dukej si një zgjidhje shumë e drejtë, për t’i dhënë kohë më shumë sulmuesit të rritet.
Por Branca & Co, pavarsisht vlerësimeve pozitive edhe nga ana e trajnerit Mazzarri për sulmuesin, mendojnë ndryshe: Ta flakin tutje për të marrë një 32 vjeçar, që tek Lazio e vendit të 9 konsiderohet i pa dobishëm.
E çuditshme dhe e dhimbshme njëkohësisht, tek shikon se sa ka ndryshur Inter këto vite, jo vetëm në nivelin e lojës, por edhe në menaxhimin e merkatos.
Nga shkëmbimi Ibra-Eto’o + miliona euro, tek Vucinic-Guarin, nga marrja e Lucio me parametra zero në kulmin e tij, tek blerja e Palombo, nga blerja e Maicon, tek afrimi i SuperJonny, nga shitja e Burdisso, tek shitja e Coutinho, e shumë e shumë, “nga, tek” të tjera.
Tifozët janë të irrituar, këtë e treguan dhe dje ku penguan kalimin e Guarin tek Juventus, por kjo nuk mjafton. Kërkojnë largimin e Branca dhe Fassone, madje ka nisur dhe firmosja e një peticioni online kundër kësaj dyshe, por akoma heshtje nga ana e Inter.
Cdo gjë shkon keq…Inter humbet gjithmonë !!!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn